Ndikimi i recesionit tek ekportet amerikane
Një numër më i madh kompanish amerikane kërkojnë tregje jashtë vendit.
Kjo makineri nuk është një furrnaltë e zakonshme. Ajo nxehet aq shumë, saqë mund përpunojë komponentët siliconë që përdoren për kompjuterat dhe telefonat celularë. Kompania “Tystar” me bazë në Kaliforni i monton këto furrnalta në Los Anxhelos dhe i shet ato brenda Shteteve të Bashkuara, si dhe jashtë vendit. Jim Smith drejton departamentin e biznesit të kompanisë Tystar. Ai thotë se në 4-5 vitet e fundit kompania filloi të përqëndrohej më tepër tek shtrirja e saj në botë. Gjatë kësaj periudhe, eksportet u rritën nga 20 për qind, në më tepër se 50 për qind. Ai thotë se pa klientët e saj jashtë vendit, recesioni ekonomik do ta kishte dëmtuar kompaninë: Por Xhim Smith thotë se gjetja e klientëve jashtë vendit nuk ishte diçka e lehtë. Gjuha dhe barrierat kulturore nuk janë pengesat e vetme që e shkurajojnë përhapjen e biznesit në botë. Vance Baugham, president i Shoqatës së Qendrës Borëtrore të Tregtisë në Los Anxhelos dhe Long Beach, thotë se kompanitë kanë nevojë për kapital shtesë për eksportin. Ai thotë se shumë biznese amerikane janë të vogla dhe kanë burime të kufizuara. Ai thotëse kjo është një nga arsyet kryesore përse në tregjet botërore hyjnë më pak se 15 për qind e bizneseve amerikane. Por megjithë këto vështirësi, rënia e kërkesës brenda vendit e shkaktuar nga vështirësitë ekonomike, po ashtu i ka motivuar disa kompani amerikane të kërkojnë tregje jashtë vendit. Jim Maklelan është drejtor i Degës për Zhvillimin e Tregtisë në portin e Los Anxhelosit: Tani për tani, kompanitë amerikane që kërkojnë t’i shesin prodhimet e tyre jashtë vendit kanë një avantazh. Jim Maclellan thotë se dobësimi i dollarit i bën eksportet amerikane më pak të kushtueshme krahasuar me mallrat që shiten me monedha të tjera. Një dekadë më parë, rreth 20 për qind e mallrave të Portit të Los Anxhelosit ishin për eksport. Tani ekportet përbëjnë deri në 34 për qind të këtyre mallrave: Në Kaliforninë Jugore, në Portin Long Beach pati një rritje prej thuajse 50 për qind të eksporteve në 10 vitet e fundit. Bizneset që ndodhen në zonën e Los Anxhelosit në brigjet perëndimore të Shteteve të Bashkuara kanë avantazhin që janë pranë porteve dhe pranë një aeroporti ndërkombëtar, duke e bërë më pak të kushtueshme dërgimin e këtyre produkteve jashtë vendit. Tradicionalisht, kompanitë e vogla e zgjerojnë biznesin e tyre ngadalë, fillimisht duke shitur mallra brenda vendit, pastaj në rajon, para se të shqyrtojnë mundësinë e konkurimit në tregjet globale. Vance Baugham thotë se ai vë re një prirje tjetër: Zoti Bogam thotë se ai vë re gjithashtu një ndryshim në prirjen e importeve. Në kushtet kur çmimi i karburantit është rritur dhe kostoja e krahut të punës jashtë vendit po rritet, është më e kushtueshme të prodhohen mallra jashtë vendit dhe për t’i transportuar ato për në Shtetet e Bashkuara. Ai thotë se vende si Kina, duan që prodhimet brenda në SHBA t’i mbajnë kostot e ulëta.